TWPC วิ่ง 7% โบรกคาดกำไรปีนี้ 479 ลบ. รับยอดขาย-ส่งออกแกร่ง
TWPC วิ่ง 7% โบรกคาดกำไรปีนี้ แตะ 479 ลบ. รับยอดขายเด่นเนื่องจากยังมีอุปสงส์อย่างต่อเนื่อง และราคาส่งออกยังอยู่ในระดับสูง
3 มี.ค. 2565

ผู้สื่อข่าวรายงานว่าวันนี้ (3 มี.ค. 2565) ราคาหุ้น บริษัท ไทยวา จำกัด (มหาชน) หรือ TWPC ณ เวลา 11:31 น. อยู่ที่ระดับ 7.20 บาท เพิ่มขึ้น 0.50 บาท หรือ 7.46% โดยทำจุดสูงสุดที่ 7.35 บาท และทำจุดต่ำสุดที่ 6.80 บาท ด้วยมูลค่าการซื้อขาย 82.97 ล้านบาท

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ (3 มี.ค. 2565) ว่า บริษัทฯ ขยายธุรกิจพลาสติกชีวภาพที่ใช้แป้งมันเป็นวัตถุดิบโดยมีกำลังการผลิต 3,000 ตันในเฟสแรกในเดือนมีนาคม 2565 ซึ่งบริษัทฯ คาดว่าธุรกิจนี้จะสร้างรายได้ 1 พันล้านบาทในอีก 3-5 ปีข้างหน้า บริษัทฯ คาดว่ายอดขายรวมจะโต 10% จากงวดเดียวกันของปีก่อน และ GPM จะอยู่ที่ประมาณ 20% ในปี 2565 จาก (1) อุปสงส์แป้งมันที่สูง (2) ธุรกิจอาหารเติบโตขึ้น และมีช่องทางจำหน่ายเพิ่มขึ้น (3) ธุรกิจใหม่พลาสติกชีวภาพจากแป้งมันสำปะหลัง
ทั้งนี้ Consensus คาดว่ากำไรสุทธิของ TWPC จะอยู่ที่ 479 ล้านบาท เพิ่มขึ้น 48% จากงวดเดียวกันของปีก่อน ในปี 2565 ส่วนในปี 2566 จะอยู่ที่ 534 ล้านบาท เพิ่มขึ้น 12% จากงวดเดียวกันของปีก่อน
อย่างไรก็ดีมองว่ายอดขายของ TWPC จะแข็งแกร่งในปี 2565 เนื่องจากยังมีอุปสงส์อย่างต่อเนื่อง และราคาส่งออกยังอยู่ในระดับสูง ทั้งนี้กำไรสุทธิอาจจะออกมาต่ำกว่า Consensus ที่ 419 ล้านบาท เพิ่มขึ้น 30% จากงวดเดียวกันของปีก่อน อิงจากมาร์จิ้นที่เพิ่มขึ้นเป็น 20.50% และสัดส่วน SG&amp;A/ยอดขายที่ดีขึ้น โดยตามคาดการณ์ของทางฝ่ายวิจัยคิดเป็น EPS ปี 2565 ที่ 0.48 ค่า PER เฉลี่ยของกลุ่มอุตสาหกรรมอยู่ที่ 15 เท่า